Specialisti zase…

Specialna olimpiada je po mojem mnenju organizacija s plemenitimi nameni in širokim poslanstvom. Ne zapira se v sklonokoščeni stolp teorije o posebni potrebah, motnjah ipd., ampak jaha na valovih lastne akcije. Gre na teren, soustvarja možnosti za kvalitetnejše življenje oseb z motnjo v duševnem razvoju in tudi ostalih, ki teh nalepk nimamo. In ta, zadnja akcija se mi zdi pravi način inkluzivnega načina dojemanja realnosti. Ne, ne inkluzija na silo, kjer na silo velikokrat tiščijo otroke v redne osnovne šole – žal predvsem na škodo otrok, z namenom, da bi ustvarjali videz te, v sodobnem času zelo modne besede inkluzija.

Projekt, v katerem smo sodelovali tudi mi, se je premaknil od videza k vsebini. Welness projekt je bil s svojo zastavitvijo, kjer se v projekt vključimo tako spremljevalci kot uporabniki nekaj, s čimer se je meja, ki je zgolj meja v naših glavah, zabrisala. Spoznanje, da vsi želimo kvalitetnejše življenje in vsi moramo, če želimo spremembi dopustiti prosto pot, začeti predvsem pri sebi. In to nam je ta projekt tudi omogočal: posredno informiranje o tem, kaj je OK in kaj ne; iskanje pozitivnega, tega , kar je OK in učenje o tem, kako nadomestiti »ne OK stvari« pri sebi z OK. Kar omogoča prostor za spoznanje, da sem jaz, kot oseba – ne zgolj kot telo – OK. Jaz sem OK in ti si OK. Vsak pač v svoji specialnosti. To je inkluzija.

Hvala, da smo lahko bili del tega. (četudi smo evidence izpolnjevali bolj na hojladri).

Učenci in spremljevalca OŠ Minke namestnik - Sonje